2021. gada 9. aprīlī Rīkojums Nr. 224

Rīgā (prot. Nr. 32 4. §)

**Par nekustamā īpašuma "Rēzes" Drabešu pagastā, Amatas novadā, pirkšanu Zemessardzes mācību infrastruktūras attīstībai un paplašināšanai**

1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Aizsardzības ministrijai pirkt nekustamo īpašumu "Rēzes" (nekustamā īpašuma kadastra Nr. 4246 002 0408) – zemes vienību (zemes vienības kadastra apzīmējums 4246 002 0408) 28,7 ha platībā – Drabešu pagastā, Amatas novadā, kas nepieciešams Zemessardzes mācību infrastruktūras attīstībai un paplašināšanai.

2. Aizsardzības ministrijai:

2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minēto nekustamo īpašumu nostiprināt zemesgrāmatā uz valsts vārda Aizsardzības ministrijas personā;

2.2. izdevumus, kas saistīti ar šā rīkojuma 1. punktā minētā nekustamā īpašuma pirkšanu un nostiprināšanu zemesgrāmatā, segt no Aizsardzības ministrijas budžeta programmā 33.00.00 "Aizsardzības īpašumu pārvaldīšana" 2021. gadam paredzētajiem līdzekļiem.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks